《送郭定夫》
宋代·陈藻

相看无可分，远适无可饯。
但向主人家，杯酒时同燕。
交缘何太主，春风方识面。
子行归有期，我老魂将变。
后会信难思，虽在殊州县。
史迁南北游，值我乡邦彦。
话辜及死生，亦足知深眷。
石城伴梅福，共祝天和练。

作者简介：宋福州福清人，字元洁，号乐轩。师事林亦之，为林光朝再传弟子。不仕，授徒不足自给，课妻子耕织以为生。卒年七十五。私谥文远。有《乐轩集》。